Kedves Kollegáim!
Ebben az esztendőben Észak-Erdély alig vagy kevéssé ismert vidékékének megismerését tervezzük.   A Szilágyság hepe-hupáin át több napot „múlatunk” a máramarosi és a radnai havasok tájain.  A páratlan természeti élmények mellett bepillanthatunk a múltnak mélységes kútjába, ha e falvakban járunk-kelünk.  A máramarosi románok, rutének, zsidók, németek, magyarok, jobbágyok, kisnemesek, polgárok, főurak, vagy éppen faúsztatók, fűszeresek világába. Festett fatemplomok, gerendaházak, vízimalmok, kúriák és kastélyok közé. De nem felejtkezünk el az elegáns városi házak, a karcsú gótikus templomokról sem. A Mezőség dombjaihoz érve Szék és Válaszút gazdag néprajzi kincsei néznek farkasszemet főúri kastélyokkal. S aztán a Kincses Város, a színpompás Kalotaszeg, Csucsa és Várad…  Kényelmes, 50 fős, légkondicionált autóbuszunk igyekszik enyhíteni a hosszabb utazás fáradalmait, félpanziós szállások csillapítják éhünket. A teljes tervezetet mellékelem. Jelentkezési határidő: február 20. Érdeklődni e-mailben: baricz@jgypk.u-szeged.hu, ill. telefonon lehet: 20/2904640. Mindannyiunknak vírustalan, jó közérzetben bővelkedő esztendőt kívánok: Dr.Baricz Zsolt ny.tanár
